Q=4	C=4	SS=0	LS=0	PS=0	DC=0	LC=0	SD=0	BS=1	G0=14	G1=7	G2=4	DLID=kaa_Latn	BODY=Koronavırýstan emdeıtin ekinshi preparat maquldandy\nKoronavırýs • 07 Jeltoqsan, 2021\n3346 ret kórsetildi\nUlybrıtanııada koro­navırýspen aýyr­­ǵandardy em­deı­tin jańa dárilik pre­parat qoldanyla bastady. Antıdene arqyly ázirlengen bul dári qaterli derttiń qaýpin azaıtady.\nǴalymdardyń aıtýynsha, «Sot­rovımab» dep atalatyn jańa preparat Omicron sekildi vırýstyń jańa shtam­daryna da tıimdi bolmaq. Ony tamyr­ǵa tamshylatý arqyly quıady. Pre­parat vı­rýspen baılanysyp, onyń jasý­sha­larymyzǵa enýin toqtatady.\nKlınıkalyq synaq kezinde bir ret­tik doza eresekterdiń aýrýhanaǵa jatý kórsetkishin jáne ólim qaýpin 79 paıyz­ǵa tómendetti. Bul – Ulybrıtanııa den­saýlyq saqtaý mekemesi maqul­daǵan ekinshi dárilik preparat.\n«Ronaprev» jáne «Sotrovımab» sekildi antıdene arqyly emdeý tásili vırýsty juqtyra sala qoldanǵanda tıimdi­ligin kórsetip otyr. Dári-dármek­ter men densaýlyq saqtaý ónimderin retteý agenttigi (MHRA) atalǵan preparattardy naýqastyń belgileri paıda bolǵannan keıin bes kún ishinde qoldanýǵa keńes beredi.\n«Sotrovımab» (Xevudy) preparatyn ázirlep shyǵarǵan GSK kompanııasy qazirgi tańda jańa zerthanalyq synaq júrip jatqanyn habarlady. Bul synaq búkil álemge taralyp jatqan Omicron nusqasyna qanshalyqty qarsy tura alatynyn anyqtamaq.\nNaqty nátıjege qol jetkizý úshin qosymsha derekter qajet. Biraq zertteý­shiler bul preparat vırýstyń áli úl­ken ózgeristerge nemese mýtasııalarǵa ushy­ra­maǵan proteıniniń bir bóligine baǵyttalǵanyn aıtady. Iаǵnı Omicron-ǵa qarsy tura alady.\nJalpy, koronavırýsqa qarsy birneshe emdeý tásili bar. Olardy úsh sanatqa bólip qarastyrýǵa bolady. Birinshisi, vırýsqa tikeleı shabýyl jasaıtyn antıdeneler. Iаǵnı ony aýrýdan jazylǵandardyń qan plazmasynan nemese zerthanada ázirleıdi. Keıingisine «Ronaprev» jáne «Sotrovımab» sekildi preparattar kiredi.\nEkinshisi, «Molnýpıravır» sekildi vırýsqa qarsy preparattar. Olar koronavırýstyń denede taralýyn tejeıdi. Úshinshisi, ımmýndyq júıeni tynyshtandyratyn «Deksametazon» sııaqty preparattar.